
A V I Z

asupra proiectului de Lege privind unele măsuri pentru creşterea atractivităţii la privatizare a societăţilor comerciale cu capital integral sau parţial de stat ce deţin în administrare terenuri agricole proprietate publică sau privată a statului.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege privind unele măsuri pentru creşterea atractivităţii la privatizare a societăţilor comerciale cu capital integral sau parţial de stat ce deţin în administrare terenuri agricole proprietate publică sau privată a statului,  trimis cu adresa nr.669 din 6 decembrie 2001, înregistrată sub nr.31/1403  din  6 decembrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 11 decembrie 2001.



Membrii comisiei au examinat proiectul de lege, expunerea de motive şi  avizul favorabil al Consiliului Legislativ nr.1144/26.10.2001. 



În urma dezbaterilor, cu majoritate de voturi, s-a hotărât avizarea favorabilă  a proiectului de lege.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

dr. Ionel OLTEANU

